21 noiembrie

21 noiembrie este a 325-a zi a calendarului gregorian și a 326-a zi în anii bisecți. Mai sunt 40 de zile până la sfârșitul anului.

Evenimente 

 1272: După moartea lui Henric III al Angliei, fiul său Prințul Eduard devine rege al Angliei.
 1615: Bătălia de la Tătăreni. Alexandru Movilă, sprijinit de nobilii polonezi Mihai Wisniowiecki și Samuel Koreki, îl invinge pe Ștefan Tomșa și se înscăunează domn al Moldovei.
 1740: Începe construirea monumentului Sfânta Treime de la Timișoara; monumentul a fost ridicat în amintirea epidemiei care a devastat întregul Banat în jurul anului 1739.
 1783: La Paris, Jean-François Pilâtre de Rozier și François Laurent d'Arlandes au realizat primul zbor din lume într-un balon cu aer cald; zborul a durat 25 de minute, pe o distanta de 9 km iar altitudinea maximă atinsă a fost de 900 de metri.
 1784: Împaratul Iosif al II–lea al Austriei ordonă reprimarea Răscoalei conduse de Horea.
 1789: Carolina de Nord a devenit cel de-al 12-lea stat american.
 1877: Thomas Edison anuntă invenția sa: fonograful, o mașină care poate înregistra sunete.
 1880: Printr-un act semnat la Sigmaringen, prințul Ferdinand de Hohenzollern, nepotul de frate al lui Carol I este desemnat prinț moștenitor al coroanei României.
 1916: Primul Război Mondial: O mină explodează și scufundă HMHS Britannic în Marea Egee, omorând 30 de oameni.
 1916: După moartea împăratului Franz Joseph I urmează la tronul imperiului austro-ungar strănepotul său de frate, Karl. Domnia sa va dura mai puțin de doi ani.
 1922: Rebecca Felton este învestită în funcția de prima femeie din SUA senator. Este reprezentanta statului Georgia și are 87 de ani.
 1933: Ion Mihalache devine președinte al Partidului Național Țărănesc în urma demisiei lui Al. Vaida–Voievod. Va fi arestat în 1947 și condamnat la închisoare de comuniști, unde va și muri, în 1963.
 1944: Al Doilea Război Mondial: Armatele române duc lupte grele în nordul Ungariei pentru cucerirea Munților Bukk.
 1947: Convenția cu privire la privilegiile și imunitățile instituțiilor specializate, adoptată de Adunarea Generală a O.N.U.
 1966: BNR pune în circulație noua bancnotă de 1 leu cu denumirea statului "Republica Socialistă România". Culoarea predominantă este oliv deschis.
 1995: Acordul de la Dayton (SUA). Este consfintit astfel Acordul de pace asupra Bosniei, semnat de către președinții bosniac, Alia Izetbegovici, croat, Franio Tudjman și sârb, Slobodan Milosevici, semnat la 14 dec. 1995, la Paris. Sfârșitul războiului civil din Bosnia.
 2002: NATO invită Bulgaria, Estonia, Letonia, Lituania, România, Slovacia și Slovenia să devină membre.
 2019: Primul ministru al Israelului, Benjamin Netanyahu, este acuzat oficial de procurorul general Avichai Mandelblit de luare de mită și abuz de încredere, în trei dosare penale. Netanyahu susține că acuzațiile fac parte dintr-o „vânătoare de vrăjitoare” politică împotriva sa.

Nașteri 
 1689: Jacques I, Prinț de Monaco (d. 1751)
 1694: Voltaire, scriitor și filozof francez (d. 1778)
 1768: Friedrich Daniel Ernst Schleiermacher, teolog protestant german și filozof  (d. 1834)
 1824: Hieronymus Theodor Richter, chimist german (d. 1898)
 1840: Prințesa Victoria a Marii Britanii, împărăteasa Germaniei, fiica reginei Victoria (d. 1901)
 1851: Carl Locher, pictor danez (d. 1915)

 1854: Papa Benedict al XV-lea (Giacomo della Chiesa) (d. 1922)
 1857: Columbano Bordalo Pinheiro, pictor portughez (d. 1929) 
 1868: Peter von Oldenburg, cumnat cu ultimul țar Nicolae al II-lea (d. 1924)
 1895: Marcel Brion, scriitor, eseist și istoric de artă francez (d. 1984)
 1895: Traian Grozăvescu, tenor român (d. 1927)
 1898: René Magritte, pictor belgian (d. 1967)
 1902: Isaac Bashevis Singer, scriitor polonez, laureat Nobel (d. 1981)
 1913: Vintilă Cossini, fotbalist român (d. 2000)
 1918: Constantin Galeriu, preot ortodox, vicar al Arhiepiscopiei Bucureștilor, disident anticomunist (d. 2003)
 1919: Mihai Flamaropol, fotbalist și hocheist român (d. 1985)
 1921: Juan Zambudio Velasco, fotbalist spaniol (d. 2004)
 1922: Naum Corcescu, sculptor român (d. 1989)
 1923: Nicolae Corneanu, fost mitropolit al Banatului (d. 2014) 
 1930: Ion Gheție, prozator român (d. 2004)
 1933: Anghel Dumbrăveanu, poet, prozator și traducător român (d. 2013)
 1939: Constantin Crișan, istoric și critic literar român (d. 1996)
 1943: Jacques Laffite, pilot de Formula 1
 1944: Valer Dorneanu, politician român
 1945: Goldie Hawn, actriță americană
 1948: Constantin Tămagă, politician român

 1953: Radu Igazsag, regizor român de filme de animație
 1954: Adriana Șchiopu, actriță română
 1954: Doina Deleanu, actriță română
 1955: Aurel Dumitrașcu, poet român (d. 1990)
 1957: George Alexandru, actor român (d. 2016)
 1959: Ieronim Crețu, cleric ortodox român
 1965: Björk, cântăreață și actriță islandeză
 1971: Mette Klit, jucătoare și antrenoare daneză de handbal
 1977: Tudor Sișu, rapper român
 1979: Vincenzo Iaquinta, fotbalist italian
 1982: Ioana Ciolacu, designer de modă român
 1983: Daniela Iraschko-Stolz, săritoare cu schiurile austriacă
 1984: Jena Malone, actriță și muziciană americană
 1985: Carly Rae Jepsen, cantautoare canadiană
 1985: Jesús Navas, fotbalist spaniol
 1986: Marija Gedroit, handbalistă lituaniană
 1994: Saúl Ñíguez, fotbalist spaniol

Decese 
 1555: Georgius Agricola, om de știință considerat părintele mineralogiei (n. 1494)
 1570: Ruxandra Lăpușneanu, principesă din Moldova, soția domnului Moldovei Alexandru Lăpușneanu (n. 1538)
 1652: Jan Brożek, matematician și astronom polonez (n. 1585)
 1844: Ivan Andreevici Krîlov, fabulist rus (n. 1769)
 1874: Marià Fortuny, pictor catalan din Spania (n. 1839)
 1887: Petre Ispirescu, folclorist și povestitor român (n. 1830)
 1896: Dimitrie Scarlat Miclescu, om politic român (n. 1820)
 1928: Heinrich al XXVII-lea, Prinț Reuss (n. 1858)

 1916: Împăratul Franz Josef I al Austriei (n. 1830)
 1970: Chandrasekhara Venkata Raman, fizician indian (n. 1888)
 1982: Lee Patrick, actriță americană (n. 1901)
 1991: Dan Merișca, scriitor român de science-fiction (n. 1957)
 1996: Abdus Salam, fizician pakistanez, laureat al Premiului Nobel (n. 1916)
 1999: Ioan Chirilă, jurnalist sportiv român (n. 1925)
 2000: Emil Zátopek, atlet cehoslovac (n. 1922)
 2001: Ion Cristinoiu, compozitor, orchestrator, dirijor și instrumentist român (n. 1942)
 2006: Gheorghe Calciu-Dumitreasa, preot și dizident român (n. 1925)
 2009: Konstantin Feoktistov, cosmonaut sovietic (n. 1926)
 2010: Jean Pârvulescu, scriitor și jurnalist francez de origine română (n. 1929)
 2012: Șerban Ionescu, actor român (n. 1950)

Sărbători 

 Intrarea în Biserică a Maicii Domnului (calendarul creștin-ortodox)
 Prezentarea la Templu a Sf. Fecioare Maria (calendarul romano-catolic)
 Intrarea în Biserică a Maicii Domnului (calendarul greco-catolic)
 Ziua mondială a televiziunii (instituită de ONU pe 17 decembrie 1996 prin Rezoluția nr. 51/205)
 Ziua mondială a salutului (World Hello Day)
 Ziua Mondială a Comemorării Victimelor Traficului Rutier (1993)

Note

 
! 21
! 11 21